Rikhard Ruth

Rudolf Rikhard Ruth, salanimet Rikhard Hornanlinna, H. R. Halli, (6. heinäkuuta 1889 Savonlinna - 15\. tammikuuta 1957 Helsinki) oli suomalainen toimittaja, kirjailija ja suomenkielisen dekkari- ja tieteiskirjallisuuden uranuurtaja. Savonlinnasta kotoisin ollut Ruth lopetti oppikoulun kesken suorittamatta ylioppilastutkintoa ja ryhtyi laivapojaksi Saimaalla kulkeviin laivoihin. Hän muutti sittemmin Helsinkiin ja työskenteli siellä muun muassa keilapoikana, konttoristina, kirjeenvaihtajana, tekstaajana ja yksityisetsivänä. Hän oli myös pakinoitsija ja toimittaja. Ruth oli vuonna 1913 ilmestyneen Loppuviikko-aikakauslehden vastaavana toimittajana. Lehdessä ilmestyi jatkokertomuksena Ruthin Rikhard Hornanlinnan nimellä kirjoittama kertomus "Proteetor" v:lta 1808. 1920-luvulla Ruth oli H. R. Hallin nimellä Keski-Uusimaa-lehden toimitussihteerinä.Loppuviikko, 15.03.1913, nro 1, s. 3, Kansalliskirjaston digitaaliset aineistotKeski-Uusimaa, 16.10.1926, nro 81, s. 1, Kansalliskirjaston digitaaliset aineistot Vuonna 1912 Helsingin raastuvanoikeus tuomitsi Ruthin kauppaopistonjohtaja Kyösti Järvisen kiristysyrityksestä 6 kuukaudeksi vankeuteen. Hovioikeus piti tuomion ennallaan, mutta armahduskirjan nojalla siitä vähennettiin kolmannes. Kiristysjuttu, Hämeen Sanomat, 09.07.1912, nro 74, s. 4, Kansalliskirjaston digitaaliset aineistotKauppaopistonjohtaja Järvisen kiristysjuttu, Kansan Lehti, 13.07.1912, nro 159, s. 3, Kansalliskirjaston digitaaliset aineistotKiristysyrityksestä tuomittu, Ilkka, 10.09.1914, nro 101, s. 2, Kansalliskirjaston digitaaliset aineistot Ruth kirjoitti vuonna 1910 salanimellä Rikhard Hornanlinna kaksi salapoliisikertomusta Kellon salaisuus ja Lähellä kuolemaa.Kotimaisia tieteis- ja fantasiakirjailijoita. Toimittaneet Vesa Sisättö ja Toni Jerrman. BTJ Kirjastopalvelu, 2006. Näiden Suomalaisia salapoliisikertomuksia -nimisessä sarjassa ilmestyneiden kirjojen päähenkilönä oli Sherlock Holmesilta vaikutteita saanut herrasmiessalapoliisi Max Rudolph. Ruth julkaisi myöhemmin tieteisromaaneja sekä pari salapoliisikertomusta H. R. Hallin nimellä. Näistä merkittävin oli vuonna 1939 ilmestynyt kieltolain aikoihin sijoittuva dekkari Yhä murhat jatkuivat, jonka pohjalta Ville Salminen ja Arvi Tuomi ohjasivat pari vuotta myöhemmin, vuonna 1941, elokuvan Viimeinen vieras. == Teoksia == Salanimellä Rikhard Hornanlinna: * Kellon salaisuus, Suomalaisia salapoliisikertomuksia 1. J. O. Kuosmanen, Helsinki 1910 * Lähellä kuolemaa, Suomalaisia salapoliisikertomuksia 2. J. O. Kuosmanen, Helsinki 1910 Salanimellä H. R. Halli: * Neljännen ulottuvaisuuden mies. Otava 1919 * Musta tohtori, Ahjon ajanviete-lukemisto 23. Ahjo, Helsinki 1920 * Viimeisellä hetkellä, seikkailuromaani tulevaisilta ajoilta. Karisto 1922 * Yhä murhat jatkuivat, Valittuja salapoliisiromaaneja 6. Karisto 1939 * Viides ja viimeinen uhri, Valittuja salapoliisiromaaneja 16. Karisto 1942 == Lähteet == * Suomen kirjailijat -tietokanta * LehtoNet – Savonlinnan ja Säämingin kirjailijoita: Rikhard Ruth * Dekkarinäyttely ===Viitteet=== == Aiheesta muualla == * Kuudennen aistin tuntuvilta. Kirj. H. R. Halli, Maailma, 01.05.1926, nro 10, s. 9, Kansalliskirjaston digitaaliset aineistot * Vanha kattila. Kirjoittanut H. R. Halli, Otava, 01.10.1920, nro 10, s. 19, Kansalliskirjaston digitaaliset aineistot * Esaias Jeremiassonin koe. Kirjoittanut H. R. Halli, Otava, 01.02.1920, nro 2, s. 27, Kansalliskirjaston digitaaliset aineistot * Waarallinen basilli. Kirj. H. R. Halli, Otava, 01.03.1920, nro 3, s. 43, Kansalliskirjaston digitaaliset aineistot * H. R. Halli : Sebastian Jeremiasson'in omatunto, Sana, 01.05.1917, nro 5, s. 10, Kansalliskirjaston digitaaliset aineistot * Puukhantel Massinen. Kirjoittanut H. R. Halli, Suomen Kuvalehti, 20.10.1917, nro 42, s. 7, Kansalliskirjaston digitaaliset aineistot Luokka:Suomalaiset rikoskirjailijat Luokka:Suomalaiset tieteiskirjailijat Luokka:Vuonna 1889 syntyneet Luokka:Vuonna 1957 kuolleet